আইপ‍্যাকের অফিসে ED হানা, তারপর কী হল দেখুন

ওয়েবডেস্ক- আইপ্যাকের (I- PAC) অফিসে ED হানা, বৃহস্পতিবার সকালে জোর চাঞ্চল্য কলকাতাজুড়ে। বাংলায় ভোটের আবহে প্রতীক জৈনের বাড়িতে ইডির হানা। দিল্লির একটি পুরনো মামলায় এই অভিযান। সল্টলেকের আইপ্যাকের দফতরেও হানা দেয় কেন্দ্রীয় তদন্তকারী আধিকারিকেরা। কয়লা পাচারের একটি পুরনো মামলায় ইডি এই অভিযান বলে সূত্রের খবর।

দিল্লি থেকে বুধবার রাতেই কলকাতায় পৌঁছে যান ইডির তদন্তকারী আধিকারিকরা। প্রতীক জৈনের (Pratik Jain) বাড়ির পাশাপাশি পোস্তায় এক ব্যবসায়ীর বাড়িতেও বৃহস্পতিবার সকাল থেকে জোর অভিযান চালাচ্ছেন ইডির আধিকারিকেরা। একযোগে কলকাতার তিন জায়গায় তলাশি চলছে।

তবে এখনও পর্যন্ত আনুষ্ঠানিকভাবে কোনও গ্রেফতারের কথা জানানো হয়নি। প্রতীক জৈন আইপ্যাকের কর্ণধার। আজকের এই ঘটনায় রাজ্য-রাজনীতি তোলপাড়। বিধানসভা নির্বাচনের আগে রাজনীতিতে নয়া মোড়।
ভোটের আই প্যাকের দফতরে ইডির হানা অন্য চোখেই দেখছেন রাজ্যের শাসকদল।

আরও পড়ুন- রিগিং, ছাপ্পা রুখতে মহিলাদের ‘ঝাঁটা, খুন্তি, বঁটি’র নিদান লকেটের

গর্জে উঠেছেন মমতা বন্দ্যোপাধ্যায়। তিনি প্রতীক জৈনের বাড়িতে যান। আই প্যাকের সঙ্গে তেমনই তৃণমূলের শীর্ষ নেতা কর্তা সহ, সর্বভারতীয় সাধারণ সম্পাদক অভিষেক বন্দ্যোপাধ্যায় এবং তাঁর দফতরের সঙ্গেও সংস্থাটির নিবিড় সম্পর্ক রয়েছে বলে রাজনৈতিক সূত্রে জানা যায়। এমনকি বিধানসভা নির্বাচনে কোন প্রার্থী থাকবেন বা বাদ পড়বেন, এই পুরো প্রক্রিয়াতেই আইপ্যাকের ভূমিকা অত্যন্ত গুরুত্বপূর্ণ বলে মনে করা হয়।